Fukushima on ollut jo pitkään yksi Tōhokun alueen keskuksista, ja se kehittyi Edo-kaudella linnakaupunkina. Nykymuotoinen Fukushiman kaupunki perustettiin vuonna 1907. Vuoden 2011 Tōhokun maanjäristys aiheutti vahinkoja kaupungissa. Kaupungin maine on kärsinyt Fukushiman ydinvoimalaonnettomuudesta, joka tapahtui maaliskuussa 2011. Ydinvoimala sijaitsee 60 kilometrin päässä Fukushiman kaupungista.